I kender det sikkert godt. I hækler og hækler bare derudaf, og føler I har helt styr på det! Men så opdages fejlen! Og så har man en lidt mindre diskussion med sig selv, om man nu bare skal overse den eller har fejlen betydning? Disse 3D blade har absolut været en udfordring!

Jeg kender mig selv godt nok til, at det bliver et irritationsmoment. Så selv om det er SÅÅ træls – ja så er der ikke andet at gøre end at hive det op og starte forfra. Og ØV hvor er det bare surt.

Denne taske med 3D blade har været længe undervejs, for den har været hevet op flere gange, før jeg blev helt tilfreds. I starten af november sidste år viste jeg jer starten af den – og med udgangspunkt i den forestilling om tasken, jeg havde på det tidspunkt. Læs her om starten på 3D Leaf-tasken.

Derfor glæder det mig nu, at jeg endelig kan give jer opskriften på denne (synes jeg selv) virkelig specielle og smukke taske med fed 3D effekt.



Materialer:

5 nøgler merceriseret bomuld (garnet kan købes her hos Rito.dk)

Hæklenål 2,5

Forkortelser:

m : maske

: maske lm: luftmaske

luftmaske km : kædemaske

: kædemaske stm : stangmaske

: stangmaske frstm : reliefstangmaske forfra

: reliefstangmaske forfra brstm : reliefstangmaske bagfra

: reliefstangmaske bagfra 2Frstmsm: Slå om, begynd med en frstm, men stop, når der er to løkker tilbage på nålen. Begynd nu på en frstm om næste m, men stop igen, når der er tre løkker tilbage på nålen. Slå om og træk garnet igennem alle tre løkker.

Bemærkninger:

Du kan også finde en fin vejledning om krebsemasker HER, som jeg har valgt at lave som kant på tasken.

Alle omgange startes med 2 lm, som ikke tæller med (hvis ikke andet er nævnt).

Afslut alle omgange med en km i første m.

Opskrift:

Slå 52 lm op. omg Start i 3.lm fra nålen og lav 3 stm i samme m, hækl 48 stm, i sidste lm hækles 6 stm. Du skal nu fortsætte på den anden side af km rækken. Hækl 48 stm, 3 stm i den sidste m, km i første stm (108) omg 2 stm i samme m, gentag udtagningen i de to næste m, 48 stm, udtag nu med 2 stm i de næste 6 m, 48 stm, 2 stm i de næste 3 m (120) omg 2 stm i de næste 6 m, 48 stm, 2 stm i de næste 12 stm, 48 stm, 2 stm i de næste 6 m (144) omg 1 stm i bagerste maskeled hele vejen rundt (144) omg *5 brstm, 1 frstm* – gentag *-* hele vejen rundt. omg * 5 brstm, (1 frstm, 1 lm, 1 frstm) om næste frstm, 5 brstm, 1 frstm* – gentag *-* omgangen rundt. omg * 5 brstm, 1 frstm, (1 stm, 1 lm, 1 stm) om lm-buen, 1 frstm, 5 brstm, 1 frstm* – gentag *-* omgangen rundt. omg *5 brstm, 2 frstm, (1 stm, 1 lm, 1 stm) om lm-buen, 2 frstm, 5 brstm, 1 frstm* – gentag *-* omgangen rundt. omg *5 brstm, 3 frstm, (1 stm, 1 lm, 1 stm) om lm-buen, 3 frstm, 5 brstm, 1 frstm* – gentag *-* omgangen rundt. omg *5 brstm, 4 frstm, 2 stm om lm-buen, 4 frstm, 5 brstm, 1 frstm* – gentag *-* omgangen rundt. omg *5 brstm, 2Fstmsm, 6 frstm, 2Frstmsm, 5 brstm, 1 frstm* – gentag *-* omgangen rundt. omg *5 brstm, 2Frstmsm, 4 frstm, 2Frstmsm, 5 brstm, (1 frstm, 1 lm, 1 frstm) om næste frstm* – gentag *-* omgangen rundt. omg *5 brstm, 2Frstmsm, 2 frstm, 2Frstmsm, 5 brstm, 1 frstm, (1 stm, 1 lm, 1 stm) om lm-buen, 1 frstm* – gentag *-* omgangen rundt. omg *5 brstm, 2 x 2Frstmsm, 5 brstm, 2 frstm, (1 stm, 1 lm, 1 stm) om lm-buen, 2 frstm* – gentag *-* omgangen rundt. omg *5 brstm, 2Frstmsm, 5 brstm, 3 frstm, (1 stm, 1 lm, 1 stm) om lm-buen, 3 frstm* – gentag *-* omgangen rundt. omg *5 brstm, 1 frstm, 5 brstm, 4 frstm, 2 stm om lm-buen, 4 frstm* – gentag *-* omgangen rundt. omg *5 brstm, 1 frstm, 5 brstm, 2Frstmsm, 6 frstm, 2Frstmsm * – gentag *-* omgangen rundt. omg *5 brstm, (1 frstm, 1 lm, 1 frstm) om næste frstm, 5 brstm, 2Frstmsm, 4 frstm, 2Frstmsm* – gentag *-* omgangen rundt. omg *5brstm, 1 frstm, (1 stm, 1 lm, 1 stm) om lm-buen, 1 frstm, 5 brstm, 2Frstmsm, 2 frstm, 2Frstmsm* – gentag *-* omgangen rundt. omg *5 brstm, 2 frstm, (1 stm, 1 lm, 1 stm) om lm-buen, 2 frstm, 5 brstm, 2 x 2Frstmsm* – gentag *-* omgangen rundt. omg *5 brstm, 3 frstm, (1 stm, 1 lm, 1 stm) om lm-buen, 3 frstm, 5 brstm, 2Frstmsm* – gentag *-* omgangen rundt. (Gentag omg.10-21) omg *5 brstm, 4 frstm, (1 stm, 1 lm, 1 stm) om lm-buen, 4 frstm, 5 brstm, 1 frstm* – gentag *-* omgangen rundt. omg *5 brstm, 2Frstmsm, 6 frstm, 2Frstmsm, 5 brstm, 1 frstm* – gentag *-* omgangen rundt. omg *5 brstm, 2Frtsmsm, 4 frstm, 2Frstmsm, 5 brstm, 1 frstm* – gentag *-* omgangen rundt. omg *5 brstm, 2Frstmsm, 2 frstm, 2Frtsmsm, 5 brstm, 1 frstm* – gentag *-* omgangen rundt. omg *5 brstm, 2 x 2Frstmsm, 5 brstm, 1 frstm* – gentag *-* omgangen rundt. omg *5 brstm, 2Frtsmsm, 5 brstm, 1 frstm* – gentag *-* omgangen rundt. omg *5 brstm, 1 frstm* – gentag *-* omgangen rundt. omg fm i hver m omgangen rundt. omg fm i hver m omgangen rundt. omg Afslut med en omgang krebsemasker. Luk af og hæft ender.

3D Leaf Taske

Og hvad så?

Denne 3D Leaf taske kan sagtens bruges til flere formål. Så om du vil lave den til en sød håndtaske med for, lynlås og rem/hank, eller til en unik toilettaske? Se, det er helt dit eget valg.

Jeg har ikke selv fået taget den endelige beslutning. I sådan en situation er det bedre at vente og lade den ligge lidt. Hellere det, end at tage forhastede beslutninger, som man senere vil fortryde.

Men jeg lover jer, at jeg nok skal vise jer billeder, når det endelig resultat er færdig.

En ting jeg ved er……jeg hiver den ikke op igen!!

Lille opdatering…

Omsider fik jeg besluttet, hvordan tasken endelig skulle se ud og det kom der dette resultat ud af: